Pa oa bet  diazezet ar rouantelezh, na oa nemet un dornad a dud a chelle kaout un deskadur mat. E moskeennoù ar chêrioù bras hepken a oa skolioù ha kelenn a raent al lezenn islamat dreist holl. E bloavezhioù 1930, avat, e krouas Abdul Aziz Ibn Saud un deskadurezh stad evit an holl vugale. Aesaet a voe an traoù gant dizoloadenn eoul-maen hag e 1951 e oa 226 skol er vro gant 29,887 skolidi enno. E 1954 e voe krouet Ministerezh an Deskadur, priñs Fahd bin Abdulaziz e vinistr kentañ. Ar skol-veur gentañ, anvet bremañ Skol-Veur ar Roue Saoud, a voe diazezet e Ryad e 1957.